**Saudi Aramco** (arabsky : أرامكو السعودية , ʾArāmkō al-Saʿūdiyyah, oficiálne **Saudi Arabian Oil Company**, v minulosti **Arabian-American Oil Company**, je saudskoarabská spoločnosť v priemysle s ropou a zemným plynom sídliaca v Dahráne v Saudskej Arábii.

Je jednou z najväčších spoločností na svete vzhľadom na príjem a podľa dát zverejnených Bloomberg News, je najziskovejšou spoločnosťou na svete. Saudi Aramco má preukázateľne druhé najväčšie zásoby surovej ropy na svete, viac než 270 miliárd barelov 4.3 x 1010 m3, a druhú najvyššiu dennú produkciu.

Saudskí predstavitelia oficiálne ohodnotili Saudi Aramco na 2 bilióny USD. Finančné dáta spoločnosti boli zverejnené v apríli 2018 a analýza Bloomberg ohodnotila spoločnosť na 1,2 bilióna USD, čo je výrazne nižšia suma.
Saudi Aramco prevádzkuje najväčšiu ťažbu, spracovanie a distribúciu na svete, The Master Gas System. V roku 2013 vyprodukovali spolu 3,4 miliardy barelov, to je 540 000 000 m3 a prevádzkujú viac než sto polí s ropou a zemným plynom v Saudskej Arábií, vrátane 288,4 bilióna kubických stôp zásob zemného plynu. Saudi Aramco prevádzkuje pole Ghawar, najväčšie ropné pole na súši na svete a Safaniya, najväčšie ropné pole na mori.

9. apríla 2019 Saudi Aramco vydalo dlhopisy v hodnote 12 miliárd USD. Prvá medzinárodná emisia dlhopisov tejto spoločnosti bola veľmi úspešná, od zahraničných investorov dostali ponuky v hodnote viac než 100 miliárd USD, čo presiahlo všetky rekordy v emisii dlhopisov rozvíjajúceho sa subjektu.

V stredu 12. júna 2019 Saudi Aramco oznámilo čistý príjem 111,1 miliárd USD v roku 2018 v porovnaní so 75,9 miliardami USD v roku 2017, čo predstavuje celkové príjmy 355,9 miliárd USD v roku 2018. V prvej polovici roku 2019 oznámilo Saudi Aramco čistý príjem 46,9 miliárd USD.

História
--------

Spoločnosť bola založená v roku 1933 pod menom *California-Arabian Standard Oil Company* a bola dcérskou spoločnosťou Standard Oil of California, ktorá získala koncesiu na prieskum a ťažbu ropy v Saudskej Arábii. V roku 1936 zakúpila polovicu spoločnosti Texas Oil Company, v tej dobe ešte stále nebolo nájdené žiadne komerčne využiteľné ropné pole. To bolo nájdené až v roku 1938 v lokalite Dammam, niekoľko kilometrov severne od mesta Dahrán, dnešného sídla spoločnosti. V roku 1944 sa spoločnosť premenovala na *Arabian American Oil Company*, Arabsko-americká ropná spoločnosť, skrátene Aramco. V roku 1948 sa podiel existujúcich akcionárov znížil na 60% a ďalšími akcionármi sa stali Standard Oil of New Jersey 30% a Socony-Vacuum Oil Company 10%.

V roku 1950 kráľ Abdul al-Azíz al-Saúd pohrozil znárodnením celého ropného priemyslu, výsledkom bola dohoda o zdanení 50% ziskov Aramca. Sídlo spoločnosti sa presunulo z New Yorku do Dahránu. Kvôli americkej podpore Izraela v Jomkipurskej vojne v roku 1973 Saudskoarabský štát kúpil 25% podiel v spoločnosti, o rok neskôr navýšil svoj podiel o 60%. Celú spoločnosť získal v roku 1980 a následkom toho bolo meno spoločnosti v roku 1980 zmenené na *Saudi Aramco*.

Referencie
----------

1. ↑  PARTINGTON, Richard. Saudi oil company named world's most profitable business. *The Guardian* (Londýn: Guardian News and Media Limited), 2019-04-01. Dostupné online [cit. 2019-11-08]. ISSN 0261-3077.
2. ↑  The Aramco Accounts: Inside the World’s Most Profitable Company, Dostupné online
3. ↑   *Careers* [online]. saudiaramco.com, [cit. 2019-11-08]. Dostupné online.
4. ↑   *The Report: Saudi Arabia 2009*. [s.l.] : Oxford Business Group. Dostupné online. ISBN 9781907065088. (po anglicky)
5. ↑   *Enabling opportunity* [online]. www.saudiaramco.com, [cit. 2019-08-15]. Dostupné online. (po anglicky)
6. ↑   *Bloomberg - Are you a robot?* [online]. www.bloomberg.com, [cit. 2019-08-15]. Dostupné online.
7. ↑   *OPEC : Annual Statistical Bulletin* [online]. www.opec.org, [cit. 2019-08-15]. Dostupné online.
8. ↑   *International Energy Statistics* [online]. www.eia.gov, [cit. 2019-08-15]. Dostupné online.
9. ↑   *Bloomberg - Are you a robot?* [online]. www.bloomberg.com, [cit. 2019-08-15]. Dostupné online.
10. ↑   *Wasit – The Master Gas System* [online]. aramco.com, [cit. 2021-08-01]. Dostupné online.
11. ↑   *Aramco | Home* [online]. www.aramcooverseas.com, [cit. 2019-08-15]. Dostupné online.
12. 1 2   ftalphaville.ft.com, [cit. 2019-08-15]. Dostupné online.
13. ↑   *Aramco smashes market record with $100bn orders for new bonds* [online]. Arab News, 2019-04-09, [cit. 2019-08-15]. Dostupné online. (po anglicky)
14. ↑   *Subscribe to read* [online]. Financial Times, [cit. 2019-08-15]. Dostupné online. (po anglicky)
15. ↑   Saudi Aramco reports 2018 net income of $111.1 billion. *Reuters*, 2019-06-12. Dostupné online [cit. 2019-08-15]. (po anglicky)
16. ↑   *Saudi Aramco's H1 net income slips to $46.9 bil on lower oil prices | S&P Global Platts* [online]. www.spglobal.com, 2019-08-12, [cit. 2019-08-15]. Dostupné online.
17. ↑   *Our story* [online]. www.aramco.jobs, [cit. 2019-08-15]. Dostupné online.

Zdroj
-----

*Tento článok je čiastočný alebo úplný preklad článkov Saudi Aramco na anglickej Wikipédii a Saudi Aramco na českej Wikipédii.*